Ο **Άλφρεντ Κοβάλσκι** (πολωνικά: Alfred Kowalski), (1849-1915), αναφέρεται και **Άλφρεντ Βιέρους-Κοβάλσκι**, ήταν Πολωνός ζωγράφος και εκπρόσωπος της Σχολής του Μονάχου, μέλος και επίτιμος καθηγητής της Ακαδημίας Καλών Τεχνών του Μονάχου.

Βιογραφικά στοιχεία
-------------------

Ο Άλφρεντ Κοβάλσκι γεννήθηκε, με πλήρες όνομα Άλφρεντ Γιαν Μαξιμίλιαν Κοβάλσκι, στις 11 Οκτωβρίου 1849, στο Σουβάουκι στη βορειοανατολική Πολωνία, σε ευκατάστατη οικογένεια, ο πατέρας του ήταν συμβολαιογράφος. Μεγάλωσε στη γενέτειρα και στο Κάλις, όπου πήρε τα πρώτα μαθήματα σχεδίου. Από το 1868, συνέχισε τις σπουδές του στη σχολή σχεδίου στη Βαρσοβία, στην Πράγα και στη συνέχεια στην Ανώτατη Σχολή Καλών Τεχνών της Δρέσδης. Το 1876 εγκαταστάθηκε μόνιμα στο Μόναχο, όπου σπούδασε στην Ακαδημία Καλών Τεχνών του Μονάχου με δάσκαλο τον Πολωνό ζωγράφο ιστορικών μαχών Γιούζεφ Μπραντ.

Κατά τη διάρκεια της καριέρας του, ζωγράφισε σκηνές της καθημερινής ζωής της εποχής του, όπως κυνήγι, εργασίες στα χωράφια, θρησκευτικές τελετές ή ταξίδια με άλογα, σε διάφορες περιόδους του χρόνου, κάτι που του επέτρεψε να παίζει με το φως, τις σκιές και το χρώμα. Μερικά από αυτά τα έργα έχουν ευρωπαϊκά θέματα, άλλα χαρακτηρίζονται από την πολωνική παράδοση και έθιμα. Στα αγαπημένα του θέματα συγκαταλέγονται η απεικόνιση λύκων, ως άγρια αγέλη που επιτίθεται σε ανθρώπους ή ως μοναχικό ζώο, και τα χειμερινά τοπία.

Ο Κοβάλσκι ήταν ο πιο δημοφιλής Πολωνός ζωγράφος στο Μόναχο, μαζί με τον Γιόζεφ Μπραντ. Οι πίνακές του ήταν περιζήτητοι από συλλέκτες και Γερμανούς εμπόρους τέχνης και έλαβαν βραβεία σε πολλές εκθέσεις τέχνης, όπως το 1883, που έλαβε μετάλλιο κατά τη διάρκεια έκθεσης στο Γκλασπαλάστ στο Μόναχο. Το 1890 έγινε καθηγητής στην Ακαδημία Καλών Τεχνών του Μονάχου. Το 1903, ταξίδεψε στη Βόρεια Αφρική, φέρνοντας στους πίνακές του θέματα από τον Οριενταλισμό.

Πέθανε στις 16 Φεβρουαρίου 1915 στο Μόναχο, όπου και ενταφιάστηκε. Τα οστά του μεταφέρθηκαν αργότερα στο κοιμητήριο Ποβόνσκι στη Βαρσοβία.

Τα έργα του Άλφρεντ Κοβάλσκι εκτίθενται ή φυλάσσονται σε ιδιωτικές συλλογές και πολλά ευρωπαϊκά και αμερικανικά μουσεία, όπως το Εθνικό Μουσείο της Βαρσοβίας, το Εθνικό Μουσείο της Κρακοβίας, το Περιφερειακό Μουσείο στο Σουβάλκι, τη Νέα Πινακοθήκη στο Μόναχο, το Μουσείο Stedelijk στο Άμστερνταμ, το Μουσείο Καλών Τεχνών στη Βοστώνη, το Μουσείο Τέχνης στο Σιάτλ, το Μουσείο Τέχνης Μιλγουόκι κ.ά.

Επιλογή έργων
-------------

* Ταξιδιώτης μια χειμωνιάτικη νύχτα, τέλος 19ου αιώνα*Ταξιδιώτης μια χειμωνιάτικη νύχτα*, τέλος 19ου αιώνα
* Μοναχικός λύκος*Μοναχικός λύκος*
* Λύκοι επιτίθενται σε έλκηθρο (περ. 1880)*Λύκοι επιτίθενται σε έλκηθρο* (περ. 1880)
* Επίθεση λύκων (1890)*Επίθεση λύκων* (1890)
* Γάμος χωρικών (1915), ιδιωτική συλλογή*Γάμος χωρικών* (1915), ιδιωτική συλλογή
* Έλκηθρο με άλογα, Ιδιωτική συλλογή*Έλκηθρο με άλογα*, Ιδιωτική συλλογή
* Ο αγγελιοφόρος*Ο αγγελιοφόρος*
* Βόλτα με έλκηθρο (1890)*Βόλτα με έλκηθρο* (1890)
* Σε ένα πολωνικό χωριό, χωρίς ημερομηνία, Μουσείο Καλών Τεχνών, Βοστώνη*Σε ένα πολωνικό χωριό*, χωρίς ημερομηνία, Μουσείο Καλών Τεχνών, Βοστώνη
* Άφιξη της ταχυδρομικής άμαξας σε επαρχιακή πόλη - Εθνικό Μουσείο Βαρσοβίας*Άφιξη της ταχυδρομικής άμαξας σε επαρχιακή πόλη* - Εθνικό Μουσείο Βαρσοβίας
* Στο κυνήγι*Στο κυνήγι*
* Έφιππη περίπολος (1878)*Έφιππη περίπολος* (1878)

Παραπομπές
----------

1. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb13613361k. Ανακτήθηκε στις 10  Οκτωβρίου 2015.
2. ↑  «Alfred Kowalski-Wierusz». (Ολλανδικά) *RKDartists*. 46150.
3. 1 2  «Artists of the World Online» (Γερμανικά, Αγγλικά) K. G. Saur Verlag, Walter de Gruyter. Βερολίνο. 2009. 00102532. Ανακτήθηκε στις 31  Μαρτίου 2018.
4. 1 2  12.52.295.
5. ↑  (Ολλανδικά) *RKDartists*. rkd.nl/explore/artists/46150. Ανακτήθηκε στις 27  Αυγούστου 2017.
6. ↑  (Αγγλικά) *Discogs*. 2234129. Ανακτήθηκε στις 9  Οκτωβρίου 2017.
7. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb13613361k. Ανακτήθηκε στις 10  Οκτωβρίου 2015.
8. ↑  *Czech National Authority Database*. js2018991463. Ανακτήθηκε στις 1  Μαρτίου 2022.
9. ↑  *The Fine Art Archive*. cs.isabart.org/person/99571. Ανακτήθηκε στις 1  Απριλίου 2021.
10. ↑ . «artnet.com/artists/alfred-von-wierusz-kowalski/».
11. ↑ . «dc.uwm.edu/AlfredWieruszKowalski:PoliticalStruggleandMetaphor».
12. ↑ . «askart.com/artist/Alfred\_von\_Wierusz\_Kowalski/Alfred\_von\_Wierusz\_Kowalski».
13. ↑ . «kettererkunst.com/bio/AlfredvonWierusz-Kowalski-1849-1915».
14. ↑ . «porta-polonica.de/en/atlas-of-remembrance-places/alfred-wierusz-kowalski».

Εξωτερικοί σύνδεσμοι
--------------------

* Πολυμέσα σχετικά με το θέμα  Alfred Wierusz-Kowalski στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 64755956
* LCCN: nr94009501
* ISNI: 0000 0001 0980 5305
* GND: 116351667
* BNF: cb13613361k (data)
* ULAN: 500026808
* NKC: js2018991463
* RKD: 46150

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |